CELEX: 52012PC0208
Language: hu
Date: 2012-05-10
Title: Javaslat A TANÁCS HATÁROZATA az Európai Uniónak az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításával kapcsolatosan képviselendő álláspontjáról

|
			
		
		
		52012PC0208
		
			Javaslat A TANÁCS HATÁROZATA az Európai Uniónak az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításával kapcsolatosan képviselendő álláspontjáról /* COM/2012/0208 final - 2012/0103 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A belső piac működéséhez szükséges
jogbiztonság és homogenitás biztosítása érdekében az EGT Vegyes Bizottságnak az
összes vonatkozó uniós jogszabály elfogadását követően azokat a
lehető leghamarabb bele kell foglalnia az EGT-megállapodásba.
2.           AZ ÉRDEKELTEKKEL FOLYTATOTT KONZULTÁCIÓK
EREDMÉNYEI ÉS A HATÁSVIZSGÁLATOK 
Az EGT Vegyes Bizottság határozattervezete
(amely megtalálható a tanácsi határozatra irányuló javaslat mellékletében) a
II. melléklet (Műszaki előírások, szabványok, vizsgálatok és
tanúsítás) módosítását célozza.
Közelebbről, a módosítás az egyes nemzeti
műszaki szabályoknak a valamely másik tagállamban jogszerűen
forgalmazott termékekre történő alkalmazására vonatkozó eljárások
megállapításáról szóló 764/2008/EK rendeletet, a termékek forgalmazása
tekintetében az akkreditálás és piacfelügyelet előírásainak
megállapításáról szóló 765/2008/EK rendeletet, valamint a termékek forgalomba
hozatalának közös keretrendszeréről szóló 768/2008/EK határozatot kívánja
belefoglalni a megállapodásba.
Liechtenstein vonatkozásában a 764/2008/EK
rendelet tekintetében bizonyos kiigazítások javasoltak. A 97/2007 EGT vegyes
bizottsági határozat mentesítette Liechtensteint az EGT-megállapodás I.
mellékletének, II. melléklete XII. és XXVII. fejezetének, valamint 47.
jegyzőkönyvének alkalmazása alól mindaddig, amíg az EU és a Svájci
Államszövetség közötti mezőgazdasági megállapodás Liechtensteinre is
alkalmazandó. Liechtenstein ezért mentesülni kíván a 764/2008/EK rendelet alól
az érintett termékek tekintetében.
A 765/2008/EK rendelettel kapcsolatban
Liechtensteinnek lehetősége van a svájci akkreditáló testülethez
folyamodni az Európai Közösség és a Svájci Államszövetség között létrejött, a
megfelelőségértékelés kölcsönös elismeréséről szóló megállapodás
hatálya alá tartozó termékágazatok esetében, amelyek vonatkozásában a
megállapodás 1. cikkének (2) és (3) bekezdése szerint a svájci és az uniós
követelményeket egyenértékűnek kell tekinteni. Emellett a nem az EGT
területéről származó, Liechtensteinből egy másik EGT-tagállamba
exportált termékek esetében szükség lehet a határon a termékek vizsgálatára
annak ellenőrzése érdekében, hogy azok megfelelnek-e az
EGT-előírásoknak, tekintettel arra, hogy Liechtenstein a Svájccal fennálló
regionális uniójából eredően a termékek esetében svájci műszaki
előírásokat és szabványokat alkalmazhatott. 
A 768/2008/EK határozat tekintetében, mivel a
határozat jövőbeli jogszabályokra vonatkozik, a javasolt szöveg kiemeli,
hogy valamennyi jogi aktus EGT-vonatkozását külön-külön mérlegelik, és valamely
jogszabálynak az EGT-megállapodásba való belefoglalása nem érinti egyéb
jogszabályoknak az EGT-megállapodásba való belefoglalását. 
3.           A JAVASLAT JOGI ELEMEI
Az Európai Gazdasági Térségről szóló
megállapodás végrehajtására vonatkozó rendelkezésekről szóló 2894/94/EK
tanácsi rendelet 1. cikkének (3) bekezdése úgy rendelkezik, hogy a Tanács a
Bizottság javaslata alapján kialakítja az ilyen határozatokról az Unió nevében
elfogadandó álláspontját. 
A Bizottság benyújtja az EGT Vegyes Bizottság
határozattervezetét a Tanácsnak az Unió álláspontjaként történő
elfogadásra. A Bizottság reményét fejezi ki, hogy ezt az álláspontot a
lehető leghamarabb elő tudja terjeszteni az EGT Vegyes Bizottságban.
2012/0103 (NLE)
Javaslat
A TANÁCS HATÁROZATA
az Európai Uniónak az EGT Vegyes Bizottságban
az EGT-megállapodás II. mellékletének
(Műszaki előírások, szabványok, vizsgálatok és tanúsítás)
módosításával kapcsolatosan képviselendő álláspontjáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 43. cikke (2)
bekezdésére, 114. cikke (1) bekezdésére és 207. cikke (2) bekezdésére,
összefüggésben annak 218. cikke (9) bekezdésével,
tekintettel az Európai Gazdasági
Térségről szóló megállapodás végrehajtására vonatkozó
rendelkezésekről szóló, 1994. november 28-i 2894/94/EK tanácsi rendeletre[1]
és különösen annak 1. cikke (3) bekezdésére,
tekintettel az Európai Bizottság javaslatára,
mivel:
(1)       Az egyes nemzeti műszaki
szabályoknak a valamely másik tagállamban jogszerűen forgalmazott
termékekre történő alkalmazására vonatkozó eljárások megállapításáról és a
3052/95/EK határozat hatályon kívül helyezéséről szóló, 2008. július 9-i
764/2008/EK európai parlamenti és tanácsi rendeletet bele kell foglalni a
megállapodásba.
(2)       A termékek forgalmazása
tekintetében az akkreditálás és piacfelügyelet előírásainak
megállapításáról és a 339/93/EGK rendelet hatályon kívül helyezéséről
szóló, 2008. július 9- i 765/2008/EK európai parlamenti és tanácsi rendeletet
bele kell foglalni a megállapodásba.
(3)       A termékek forgalomba
hozatalának közös keretrendszeréről, valamint a 93/465/EGK tanácsi
határozat hatályon kívül helyezéséről szóló, 2008. július 9-i 768/2008/EK
európai parlamenti és tanácsi határozatot bele kell foglalni a megállapodásba.
(4)       A 768/2008/EK határozat közös
elveket és referenciarendelkezéseket ír elő a termékek forgalomba
hozatalára vonatkozó feltételeket harmonizáló jövőbeli jogszabályok
számára, a hatályos jogszabályok számára pedig referenciaszövegként szolgál. 
(5)       A 764/2008/EK rendelet
hatályon kívül helyezi a megállapodásba foglalt 3052/95/EK európai parlamenti
és tanácsi határozatot, amelyet ezért el kell hagyni a megállapodásból.
(6)       A 765/2008/EK rendelet
hatályon kívül helyezi a megállapodásba foglalt 339/93/EGK tanácsi rendeletet,
amelyet ezért el kell hagyni a megállapodásból.
(7)       A 768/2008/EK határozat
hatályon kívül helyezi a megállapodásba foglalt 93/465/EGK tanácsi határozatot,
amelyet ezért el kell hagyni a megállapodásból.
(8)                   Következésképpen
az EGT-megállapodás II. mellékletét ennek megfelelően módosítani kell.
(9)       Az Unió az EGT Vegyes
Bizottságban képviselendő álláspontjának tehát a mellékelt
határozattervezeten kell alapulnia,
ELFOGADTA EZT A HATÁROZATOT: 
1. cikk
Az Európai Uniónak az EGT Vegyes Bizottságban
az EGT-megállapodás II. mellékletének (Műszaki előírások, szabványok,
vizsgálatok és tanúsítás) javasolt módosításával kapcsolatosan
képviselendő álláspontja az e határozathoz mellékelt EGT vegyes bizottsági
határozattervezeten alapul.
2. cikk
Ez a határozat elfogadása napján lép hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
TERVEZET
AZ
EGT VEGYES BIZOTTSÁG …/2012 HATÁROZATA 

(ÉÉÉÉ.hh.nn.) 
az
Európai Gazdasági Térségről szóló megállapodás II. mellékletének
(Műszaki előírások, szabványok, vizsgálatok és tanúsítás) 
módosításáról
AZ EGT VEGYES BIZOTTSÁG,
tekintettel az Európai Gazdasági
Térségről szóló megállapodás kiigazításáról szóló jegyzőkönyvvel
módosított, az Európai Gazdasági Térségről szóló megállapodásra (a
továbbiakban: az EGT-megállapodás) és különösen annak 98. cikkére,
mivel:
(1)                   
A megállapodás II. mellékletét a […]-i […/…] EGT
vegyes bizottsági határozat módosította[2].
(2)                   
Az egyes nemzeti műszaki szabályoknak a
valamely másik tagállamban jogszerűen forgalmazott termékekre történő
alkalmazására vonatkozó eljárások megállapításáról és a 3052/95/EK határozat
hatályon kívül helyezéséről szóló, 2008. július 9-i 764/2008/EK európai
parlamenti és tanácsi rendeletet[3] bele kell foglalni a
megállapodásba.
(3)                   
A termékek forgalmazása tekintetében az
akkreditálás és piacfelügyelet előírásainak megállapításáról és a
339/93/EGK rendelet hatályon kívül helyezéséről szóló, 2008. július 9- i
765/2008/EK európai parlamenti és tanácsi rendeletet[4]
bele kell foglalni a megállapodásba.
(4)                   
A termékek forgalomba hozatalának közös
keretrendszeréről, valamint a 93/465/EGK tanácsi határozat hatályon kívül
helyezéséről szóló, 2008. július 9-i 768/2008/EK európai parlamenti és
tanácsi határozatot[5] bele kell foglalni a
megállapodásba.
(5)                   
A 768/2008/EK határozat közös elveket és
referenciarendelkezéseket ír elő a termékek forgalomba hozatalára
vonatkozó feltételeket harmonizáló jövőbeli jogszabályok számára, a
hatályos jogszabályok számára pedig referenciaszövegként szolgál. 
(6)                   
A 764/2008/EK rendelet hatályon kívül helyezi a
megállapodásba foglalt 3052/95/EK európai parlamenti és tanácsi határozatot[6],
amelyet ezért el kell hagyni a megállapodásból.
(7)                   
A 765/2008/EK rendelet hatályon kívül helyezi a
megállapodásba foglalt 339/93/EGK tanácsi rendeletet[7],
amelyet ezért el kell hagyni a megállapodásból.
(8)                   
A 768/2008/EK határozat hatályon kívül helyezi a
megállapodásba foglalt 93/465/EGK tanácsi határozatot[8],
amelyet ezért el kell hagyni a megállapodásból.
(9)                   
Következésképpen az EGT-megállapodás II.
mellékletét ennek megfelelően módosítani kell,
ELFOGADTA EZT A HATÁROZATOT:
1. cikk
A megállapodás II. mellékletének XIX. fejezete
a következőképpen módosul:
1.           A 3b. pont (339/93/EGK tanácsi
rendelet) szövegének helyébe a következő lép:
„32008 R 0765: Az Európai Parlament
és a Tanács 2008. július 9-i 765/2008/EK rendelete a termékek forgalmazása
tekintetében az akkreditálás és piacfelügyelet előírásainak
megállapításáról és a 339/93/EGK rendelet hatályon kívül helyezéséről (HL
L 218., 2008.8.13., 30. o.).
A rendelet rendelkezéseit e megállapodás
alkalmazásában a következő kiigazításokkal kell értelmezni:
a)      A 4. cikk (2) bekezdése a következő
szöveggel egészül ki: 
Liechtensteinnek lehetősége van a svájci nemzeti
akkreditáló testülethez folyamodni az Európai Közösség és a Svájci
Államszövetség között létrejött, a megfelelőségértékelés kölcsönös
elismeréséről szóló megállapodás hatálya alá tartozó termékágazatok
esetében, amelyek vonatkozásában a megállapodás 1. cikkének (2) és (3)
bekezdése szerint a svájci és az uniós követelményeket egyenértékűnek kell
tekinteni”.
b)      A Liechtensteinből a más
szerződő felek területére exportált árukat a 27–29. cikknek
megfelelően a határon ellenőrizhetik.”
2.           A 3d. pont (93/465/EGK tanácsi
határozat) helyébe a következő szöveg lép:
„32008 D 0768: Az Európai Parlament
és a Tanács 2008. július 9-i 768/2008/EK határozata a termékek forgalomba
hozatalának közös keretrendszeréről, valamint a 93/465/EGK tanácsi
határozat hatályon kívül helyezéséről (HL L 218., 2008.8.13., 82. o.).
3.           A 3f. pont (3052/95/EK európai
parlamenti és tanácsi határozat) helyébe a következő szöveg lép:
„32008 R 0764: Az Európai Parlament
és a Tanács 2008. július 9-i 764/2008/EK rendelete az egyes nemzeti műszaki
szabályoknak a valamely másik tagállamban jogszerűen forgalmazott
termékekre történő alkalmazására vonatkozó eljárások megállapításáról és a
3052/95/EK határozat hatályon kívül helyezéséről (HL L 218.,
2008.8.13., 21. o.).
A rendelet rendelkezéseit e megállapodás
alkalmazásában a következő kiigazításokkal kell értelmezni:
A rendelet csak a megállapodás 8. cikkének (3)
bekezdésének hatálya alá tartozó termékekre alkalmazandó.
A rendelet az EGT-megállapodás I. mellékletének,
II. melléklete XII. és XXVII. fejezetének, valamint 47. jegyzőkönyvének
hatálya alá tartozó termékek vonatkozásában mindaddig nem alkalmazandó
Liechtensteinre, amíg az Európai Közösség és a Svájci Államszövetség között
létrejött, mezőgazdasági termékek kereskedelméről szóló megállapodás
kiterjed Liechtensteinre.”
4.           A 3h. pont (2001/95/EK európai
parlamenti és tanácsi irányelv) a következő szöveggel egészül ki:
„ , az alábbi módosítással:
-        32008 R 0765: Az Európai
Parlament és a Tanács 2008. július 9-i 765/2008/EK rendelete (HL L 218.,
2008.8.13., 30. o.).”
2. cikk
A 764/2008/EK és a 765/2008/EK rendeletnek,
valamint a 768/2008/EK határozatnak az Európai Unió Hivatalos Lapjának
EGT-kiegészítésében közzéteendő izlandi és norvég nyelvű szövege
hiteles.
3. cikk
Ez a határozat [...]-án/-én lép hatályba,
feltéve hogy az EGT Vegyes Bizottság a megállapodás 103. cikkének (1)
bekezdésében előírt összes bejelentést megkapta*.
4. cikk
Ezt a
határozatot az Európai Unió Hivatalos Lapjának EGT-re vonatkozó részében
és EGT-kiegészítésében ki kell hirdetni.
Kelt
Brüsszelben, […]-án/-én.
            az
EGT Vegyes Bizottság részéről
            az elnök
            
            
            
            az EGT Vegyes Bizottság titkárai
[1]               HL L 305., 1994.11.30.,
6. o. 
[2]               HL L … 
[3]               HL L 218., .2008.8.13.,
21. o.
[4]               HL L 218., 2008.8.13.,
30. o.
[5]               HL L 218., 2008.8.13., 82. o.
[6]               HL L 321., 1995.12.30.,
1. o.
[7]               HL L 40., 1993.2.17.,
1. o.
[8]               HL L 220., 1993.8.30.,
23. o.
*               [Alkotmányos követelmények
fennállását nem jelezték.] [Alkotmányos
követelmények fennállását jelezték.]